9. ДАНЪЧНA ПОЛИТИКА

1. 31977 L 0388: Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки, относно данъците върху оборота – Обща система за данъка върху добавената стойност: единна данъчна основа (OВ L 145, 13.6.1977 г., стр. 1), последно изменен с:

- 32002 L 0038: Директива 2002/38/EО на Съвета от 7.5.2002 г. (OВ L 128, 15.5.2002 г., стр. 41).

а) чрез дерогация от член 12, параграф 3 буква а) от Директива 77/388/EИО, Полша може (i) да прилага освобождаване чрез възстановяването на платения данък на предходната фаза при предлагането на определени книги и специализирани периодични издания до 31 декември 2007 г., и (ii) да прилага намалена ставка на данък добавена стойност не по-ниска от 7% за предлагането на ресторантьорски услуги до 31 декември 2007 г. или до края на преходния период по смисъла на член 28 л от директивата, в зависимост от това кое от двете настъпи по-рано.

б) чрез дерогация от член 12, параграф 3, буква а) от Директива 77/388/EИО, Полша може да прилага (i) намалена ставка на данък добавена стойност не по-ниска от 3% върху храните (включително напитките, но с изключение на алкохолните напитки) за човешка или животинска употреба; живи животни, семена, растения и съставки, обикновено предназначени за приготвяне на храни; продукти обичайно, предназначени за добавяне или заменяне на храните; и за доставките на стоки и услуги, които обикновено са предназначени за използване в земеделското производство, но с изключение на оборудване като машини или сгради, по смисъла на точки 1 и 10 от приложение З към директивата до 30 април 2008 г., (ii) намалена ставка на данък добавена стойност не по-ниска от 7% за предоставянето на услуги, които не са включени като част от социалната политика за строителство, подновяване и изменение на жилищни сгради, с изключение на строителните материали, и за доставката преди първото настаняване в жилищните сгради или частите от жилищните сгради по смисъла на член 4, параграф 3а от директивата до 31 декември 2007 г.

в) За целите на прилагането на член 28, параграф 3б от Директива 77/388/EИО, Полша може да продължи да освобождава от данък добавена стойност международния превоз на пътници по смисъла на точка 17 от приложение Е към тази директива, до изпълнение на условията в член 28, параграф 4 от директивата или докато същото освобождаване се прилага от някоя от настоящите държави-членки, в зависимост от това кое от двете настъпи по-рано.

2. 31992 L 0079: Директива 92/79/ЕИО на Съвета от 19 октомври 1992 г. за сближаването на данъците върху цигарите (OВ L 316, 31.10.1992 г., стр. 8) последно изменена с :

- 32002 L 0010: Директива 2002/10/EО на Съвета от 12.2.2002 година (OВ L 46, 16.2.2002 г., стр. 26).

Чрез дерогация от член 2, параграф 1 от Директива 92/79/EИО, Полша може да отложи прилагането на общия минимален акциз върху продажната цена на дребно (включваща всички данъци) за цигарите от най-търсената ценова категория, до 31 декември 2008 г., при условие, че през този период Полша постепенно ще хармонизира акцизните си ставки с общия минимален акциз, предвиден в директивата.

Без да се засягат разпоредбите на член 8 от Директива 92/12/EИО на Съвета относно общите условия за стоките, които се облагат с акциз и складирането, движението и контрола на тези стоки [25], и след като са информирали Комисията, държавите-членки могат, докато се прилага горепосочената дерогация, да поддържат същите количествени ограничения за цигарите, които могат да се внесат на техните територии от Полша, без да се заплаща допълнителен акциз като този, който се прилага към внос от трети страни. Като се възползват от тази възможност, държавите-членки могат да извършват необходимите проверки при условие, че тези проверки не засягат правилното функциониране на вътрешния пазар.

3. 31992 L 0081: Директива 92/81/EИО на Съвета от 19 октомври 1992 г. за хармонизиране структурата на акцизите върху минералните масла (OВ L 316, 31.10.1992 г., стр. 12), последното изменена с:

- 31994 L 0074: Директива 94/74/EО на Съвета от 22.12.1994 г. (OВ L 365, 31.12.1994 г., стр. 46) .

Без да се засяга официалното решение, което трябва да се приеме в съответствие с процедурата, предвидена в член 8, параграф 4 от Директива 92/81/EИО, или оценяването на тази мярка по силата на член 87 от Договора за ЕО, Полша може да прилага намалена акцизна ставка върху бензина, произведен с анхидриран алкохол, газьолът с ниско съдържание на сяра и бензина, съдържащ етил бутилов алкохолен етер до една година след присъединяването.

[25] OВ L 76, 23.3.1992 г., стр. 1. Директива, последно изменена с Директива 2000/47/EC (OВ L 193, 29.7.2000 г., стр. 73).

--------------------------------------------------